Vendim
Nr. 144, datë 12.3.2014

Për disa shtesa dhe ndryshime në vendimin nr. 35, datë 29.1.2014 të Këshillit të ministrave “Për përcaktimin e numrit të punonjësve me kontratë të përkohshme për vitin 2014 në njësitë e qeverisjes qendrore”, të ndryshuar

Në mbështetje të nenit 100 të Kushtetutës, të pikës 2 të nenit 18 të ligjit nr. 7961, datë 12.7.1995 “Kodi i Punës i Republikës së Shqipërisë”, të ndryshuar, dhe të nenit 11 të ligjit nr. 185, datë 28.12. 2012 “Për buxhetin e vitit 2014”, me propozimin e ministrit të Financave, Këshilli i Ministrave

Vendosi:

1. Në vendimin nr. 35, datë 29.1.2014 të Këshillit të Ministrave, bëhen këto shtesa dhe ndryshime:
a) Pas pikës 3 shtohet pika 3.1, me këtë përmbajtje:
“3.1 Përjashtimisht për punonjësit e kontraktuar nga Instituti i Statistikave, të cilët merren me anketimet, miratimi i numrit të tyre, përcaktimi i afateve kohore dhe specifikime të tjera bëhen sipas udhëzimit të përbashkët të Institutit të Statistikave dhe Ministrisë së Financave.”.
b) Fjalia e dytë e pikës 4 ndryshohet, si më poshtë vijon:
“Përjashtimisht për QTTB-të, për punonjësit e SHISH-it (shtëpitë e pushimit) dhe të Shërbimit Gjeologjik Shqiptar, efektet financiare përballohen vetëm nga të ardhurat e vetë institucionit.”.
2. Efektet financiare për zbatimin e këtij vendimi përballohen nga shpenzimet korrente të miratuara në buxhetin përkatës të institucioneve për vitin 2014.
Ky vendim hyn në fuqi menjëherë dhe botohet në Fletoren Zyrtare.
Kryeministri
Edi Rama


